CELEX: C2005/155/58
Language: et
Date: 2005-06-25 00:00:00
Title: Kohtuasi T-178/05: Suurbritannia ja Põhja-Iiri Ühendkuningriigi 5. mai 2005. aasta hagi Euroopa Ühenduste Komisjoni vastu

25.6.2005   
            
            
               ET
            
            
               Euroopa Liidu Teataja
            
            
               C 155/30
            
         Suurbritannia ja Põhja-Iiri Ühendkuningriigi 5. mai 2005. aasta hagi Euroopa Ühenduste Komisjoni vastu
   (Kohtuasi T-178/05)
   (2005/C 155/58)
   Kohtumenetluse keel: inglise
   Suurbritannia ja Põhja-Iiri Ühendkuningriik esitas 5. mail 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on C. Jackson, keda abistas barrister M. Hoskins.
   Hageja palub esimese astme kohtul:
   
               —
            
            
               liita käesolev hagiavaldus Ühendkuningriigi poolt 11. aprillil 2005. aastal EÜ artikli 230 alusel esitatud hagiavaldusega, milles paluti tühistada komisjoni 1. veebruari 2005. aasta kirjas sisalduv keeldumine arvestada muudetud siseriiklikku saastekvootide kava;
            
         
               —
            
            
               tühistada komisjoni 12. aprilli 2005. aasta otsus KOM(2005)1081 (lõplik), mis käsitleb siseriiklikku saatekvootide kava muudatusettepanekut kasvuhoonegaaside saatekvootide eraldamiseks, millest Ühendkuningriik andis teada vastavalt Euroopa Parlamendi ja nõukogu direktiivile 2003/87/EÜ; ja
            
         
               —
            
            
               jätta Ühendkuningriigi kohtukulud komisjoni kanda.
            
         Õiguslikud alused ja peamised argumendid
   30. aprillil 2004 teatas Ühendkuningriik komisjonile vastavalt Euroopa Parlamendi ja nõukogu 13. oktoobri 2003. aasta direktiivile 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (1), oma ajutisest siseriiklikust saastekvootide kavast.
   7. juulil 2004 võttis komisjon direktiivi artikli 9 lõike 3 alusel vastu otsuse KOM(2004)2515/4 (lõplik) Ühendkuningriigi siseriikliku saastekvootide kava kohta.
   Pärast ajutises siseriiklikus saastekvootide kavas kirjeldatud tegevuste lõpuleviimist teatas Ühendkuningriik 10. novembril 2004 komisjonile, et ta sooviks muuta ajutist siseriiklikku saastekvootide kava, arvestamaks kirjeldatud meetmete tulemusi.
   Vaidlustatud otsuses leidis komisjon, et Ühendkuningriigi poolt 10. novembril 2004 komisjonile esitatud ja viimati 18. veebruaril 2005 muudetud siseriikliku saastekvootide kava muudatusettepanek, milles taotleti saastekvootide üldkoguse suurendamist 19, 8 miljoni tonni võrra, on vastuvõetamatu.
   Ühendkuningriik leiab, et see vastuvõetamatuse tuvastamine on õiguslikult vigane ning tuleks tühistada.
   Ühendkuningriik väidab, et vaidlustatud otsus on vale järgmistel õiguslikel põhjustel:
   
               —
            
            
               komisjonil ei olnud õigust käsitleda vaidlustatud otsuses Ühendkuningriigi ajutist siseriiklikku saastekvootide kava lõplikuna, kuna seda oli sõnaselgelt nimetatud ajutiseks;
            
         
               —
            
            
               komisjon oli kohustatud vaatama Ühendkuningriigi siseriikliku saastekvootide kava läbi nii kiiresti kui võimalik, võimaldamaks Ühendkuningriigil täita oma direktiivist tulenevaid kohustusi;
            
         
               —
            
            
               komisjoni otsus KOM(2004)2515/4 (lõplik) ei saa takistada või piirata direktiivi III lisa punktis 9 ja artikli 11 lõikes 1 nõutud üldsuse märkuste arvestamist ning liikmesriigil peab olema võimalik teha üldsuse märkusi arvestades vajalikke muudatusi;
            
         
               —
            
            
               komisjon otsuse KOM(2004)2515/4 (lõplik) artiklis 3 on Ühendkuningriigil lubatud teatada komisjonile igast muudatusest, kaasa karvatud muudatustest, mille tulemuseks on eraldatud saastekvootide koguse tõus.
            
         
      (1)  ELT L 275, 25.10.2003, lk 32.